Pavodle Karpiankova, śpiecnazaŭcy, jakija słužać u atradzie, padrychtavanyja i matyvavanyja.
«Na klič, jaki prahučaŭ u nas va ŭnutranych vojskach u pačatku listapada, adhuknułasia i sabrałasia ŭ vajskovaj čaści 3214 vialikaja kolkaść vajskoŭcaŭ zapasu», — pieradaje słovy Karpiankova «SB. Biełaruś siehodnia».
Karpiankoŭ raspavioŭ, što dla padraździaleńnia zakupleny sučasnyja srodki abarony — kaski i broniekamizelki. Atrad asnaściać ciepłavizarami i bieśpiłotnikami.
Karpiankoŭ skazaŭ, što ŭ vypadku nieabchodnaści «Śmierč» budzie dziejničać sumiesna z SACHRam i jašče adnym novym padraździaleńniem — atradam śpiecnaza «Ryś». Bajcy ŭžo praviali sumiesnyja treniroŭki.
«Płanujem jak minimum niekalki razoŭ na hod źbiracca, kab brać na ŭzbrajeńnie, akumulavać samy pieradavy vopyt», — skazaŭ Karpiankoŭ.
Karpiankoŭ u listapadzie anansavaŭ stvareńnie novaha bataljona śpiecnaza ŭ Minsku. Były kiraŭnik HUBAZiKa raspavioŭ, što novaje padraździaleńnie ŭ baraćbie z unutranymi vorahami budzie stvoranaje da kanca hoda, a kamplektavać jaho buduć z «kantraktnikaŭ i najlepšych aficeraŭ».